As ons bly en dankbaar voel oor ons hemelse Vader ons so liefhet dat Hy tot die getal hare op ons koppe ken, sal ons lus voel om dit van die 'dakke af te verkondig'. Die Here vra egter in sy Woord dat ons niks meer verkondig as wat Hy aan ons geopenbaar het nie en sy Voorbeeld moet volg om te swyg oor verborgenhede maar alles uit ons kennis van die Woord met ander te praat – ons het dus 'n groot verantwoordelikheid om die Woord deeglik te bestudeer sodat ons weet waarvan ons praat om só ander nie te mislei nie.
“Hierdie krisis is onbekend in die wêreldgeskiedenis. Dit ontwrig en vernietig mense se lewens wêreldwyd. Dit is ‘n oorlog teen die mensdom.”
‘n Voormalige regter in Brittanje het in die glanstydskrif The Spectator, wat wyd gelees word ‘n “tydige” waarskuwing gerig:
“Die werklike probleem is dat wanneer die mensdom sy vryheid verloor, is dit gewoonlik nie omdat die tiranne dit weggeneem het nie maar omdat mense gewilliglik hulle vryheid weggee in ruil vir beskerming teen buite-bedreigings. En die bedreiging is gewoonlik ‘n werklike bedreiging maar die gevaar daaraan word altyd geweldig oordryf. Dit is wat ek nou sien. Die druk op die politici het nou die probleem van die publiek geword. Hulle wil resultate sien en twyfel nie dat die aksie wat die regering neem sal werk nie Hulle vra ook nie of die prys wat betaal word dit die moeitewerd maak nie. Enigeen wat die geskiedenis ken sal hier die klassieke simptome van kollektiewe histerie herken. Daarby is histerie aansteeklik. Ons werk onsself op tot in ‘n toestand waar ons die bedreiging geweldig oordryf en dink nooit daaroor of die sogenaamde kuur vir die probleem dalk ‘n baie groter probleem as die siekte kan wees nie.